रंका(गढ़वा) : सिविल सर्जन डॉ एन के रजक के आदेशानुसार चिकित्सा पदाधिकारी डॉ कुलदेव चौधरी ने एक बार पुनः सामुदायिक स्वास्थ्य केन्द्र रंका में योगदान दिया। ज्ञात हो कि पिछले माह उन्हें सामुदायिक स्वास्थ्य केन्द्र धुरकी में प्रतिनियुक्त किया गया था। डॉ चौधरी ने कहा कि सरकार का आदेश मानते हुए धुरकी में योगदान दिया था। एक माह का कार्यकाल काफी अच्छा रहा और सहयोग के लिए धुरकी क्षेत्र के लोगों को धन्यवाद भी दिया। साथ ही उन्होंने कहा कि विगत पाँच वर्षों से रंका में मान सम्मान मिला है और आशा है आनेवाला समय में भी लोगों का सहयोग मिलेगा। मैं पूरी ईमानदारी के साथ अपना कर्तव्य का निर्वहन करूँगा और यथासंभव मरीजों की सेवा के लिए प्रयास करूंगा। क्योंकि मरीजों की सेवा मेरी प्राथमिकता है। एक बार फिर रंका में सेवा करने का अवसर देने के लिए सिविल सर्जन को आभार प्रकट किया। मौके पर प्रभारी चिकित्सा पदाधिकारी डॉ संजीत आनंद, गोरखनाथ पांडेय, डॉ मो. इश्तेयाक, डॉ प्रवीण कुमार, बीएएम दिनेश गुप्ता, लिपिक ललन कुमार, राजन किस्पोट्टा, अनुज प्रसाद, तरुण कुमार विश्वास, लक्षमण भुइँहर, अनिल राम, दिनेश गुप्ता, प्रणय रंजन दुबे, अनिल कुमार ठाकुर, अनिल राम आदि उपस्थित थे।